《宣孺斫庭前芦苇见山有薝蔔入坐中示诗次其韵》
宋代·李流谦

扶摇何啻九万里，盍不往作蛟螭腾。
笑我真为折腰尉，如君雅称哦诗丞。
辄班下寮愧连璧，屡爱新诗工琢冰。
斫林与山出眉目，欲唤逋客招野僧。
晚香入帘恨悒悒，坐恐瘦骨成棱棱。
赏幽岂足废官事，净社久冷从公兴。
芙渠薝蔔一家耳，相看未易分级层。

作者简介：[约公元一一四七午前后在世]字无变，汉州德阳人。生卒年不详，约宋高宗绍兴中前后在世。以文学知名。荫补将仕郎，授成都府灵泉县尉。秩满，调雅州教授。虞允文宣抚全蜀，置之幂下，多所赞画。寻以荐除诸王宫大小学教授。力乞补外改奉议郎，通判淹州府事。流谦著有澹齐集八十一卷，《国史经籍志》传于世。